Københavns Adresseavis, 1774-03-28
Bekiendtgiørelser. Selskabet til de skiønne Videnskabers Forfremmelse har i Forsamlingen den 12 Martii 1774 ikke seet sig saa lykkelig at kunne tildømme Prisen noget af de Skrifter, som for denne Gang over de udsatte Priismaterier vare indkomne. Dog kommer en Samling af aandelige Sange, med Devise: "Gud, mit Hierte er rede, mit Hierte er rede, jeg vil synge, ja jeg vil synge Palmer, Selskabets Hensigt saa nær, at det blev fundet for godt, at lade den udkomme i Trykken paa dets Bekostning. Og uden for de udsatte Priismaterier har Hr. Johann Ewald indgivet til Selskabet et hervisk Syngespil, Balders Død, som viser i sær i det poetiske Udtryk saa megen Styrke, at den tilkiendtes en overordentlig Priis af 50 Rdlr. og at man besluttede at udgive samme i det ellevte Stykke af Forsøgene i de skiønne og nyttige Videnskaber. Da man ønsker, at flere aandelige Sange, som tiene til at opvække en sand og fornuftig Andagt, og hvorpaa Gellert, Crammer, Schlegel, Münter have gjort saa gode Prøver, maatte haves i det Danske Sprog, og ligeledes at Sproget maatte beriges med lykkelige Forsøg i den malende Poesie, saa har Selskabet fundet for godt, at fremsette begge disse Priismaterier igien for næste Gang. J Følge heraf udsettes 50 Rdlr., eller en Medaille af samme Værd, for det beste Forsøg i den malende eller beskrivende Poesie, hvorved Popes Windsor=Forett kunde tiene til Mønster. Dertil maatte udvælges noget Sted i de danske Stater, som ved sin Yndighed, eller og ved sin Skreksomhed, giør sig merkværdigt; som i det første Fald Sundet eller eet af Lystslottene, og i det andet Malstrømmen eller Vandfaldet Sarpen i Norge. Man kunde ogsaa vælge noget Sted i Danmark eller Norge, hvor der findes merkværdige Levninger af Alderdommen, eller som udmerke sig ved en gammel Sagn eller noget deslige, der kunde give Anledning til en poctisk Fortelning eller anden heldig Opdigtelse paa Zickels Maade i hans Konsington-Gaden, udi Dødtleys Samling. - Ligeledes udsettes en overordentlig Priis af samme Værd for de beste Danske aandelige Sange, 10 i det mindste. Den Samling, som Prisen bliver tilkiendt, udgives for sig paa Selskabets Bekostning. – J Veltalenhed udsettes den sædvanlige Priis af 40 Rdlr. eller en Medaille af samme Værd forden beste Eloge over Kong Waldem 1 Il. Derved forstaaes ikke en gemeenligen saa kaldet Lovtale eller Pancgyrikus, hvori Feilene skulde forties, og Dyderne forstørres, men en sandfærdig og livagtig Afbildning paa denne merkværdige Konges Characteer, Politik og Bedrifter, og paa den Klogskab, hvorved han vidste, næsten uden at bruge Vaaben, at sette Riget fra det yderste Forfald i den blomstrende Tilstand, som længe efter hans Død vedvarede. Gode Materialier dertil findes fornemmelig hos Hvitfeld, og i Etatsraad Grams Forbedringer til denne Kongelige Historie, som ere udgivne af Videnskabernes Selskab i dets Skrifters fierde Deel. – Endelig udsettes en Priis af 30 Rdlr. for den beste Prøve til en Samling af Exempler paa Danskes tappre, ædle, goddædige og paatriotiske Handlinger, omtrent i den Smag, som deslige i andre Lande, særdeles i Frankrig, udkomne Skrifter. Priisskrifterne maae indsendes i det seneste i December Maaned af indeværende Aar. Man føyer til dem en Devise og en forseglet Seddel, som tilkiendegiver Forfatterens Navn og Opholdsted. De indleveres til Justitsraad Schlegel, som Selskabets Secretair, hos hvilken ogsaa de Skrifter kan afhentes, som for de sidst udsatte Priiser, ere indkomne.